লাইব্রেরি থেইকা বাইর হইলাম। আগস্টের শেষ..তাই না গরম না ঠান্ডা, বেশ একটা আরামের ব্যাপার। পা চালাইলাম  বাসার দিকে, খিদা লাগছে, গিয়া কিছু একটা যোগারযন্ত্র করতে হবে। হঠাত পাশ থেইকা শুনি তুমি কি ব্যথা পাইছো?ফিরা তাকাইলাম, একটা লোক, ইরাকি ইরাকি চেহারা...এই একটা ঝামেলা, ক্লাসে একটা ইরাকি পোলা আছে, তাই ওর সাথে চেহারায় মিল থাকলেই আমার মনে হয় এই ব্যাটা নির্ঘাত ইরাকি! যাই হোক, আমি আমার মস্তিস্ক হাতরানোতে ব্যস্ত, কোন্ কোন্ কারণে একটা অচেনা ইরাকি ব্যাটা আমারে ব্যথা পাওয়ার কথা জিগ্গেস করতে পারে? এর সাথে কি ধাক্কা খাইছিলাম লাইব্রেরিতে? নাকি উস্ঠা খাইছি এর সামনে? আমি হাটার সময় জগতসংসার নিয়া গুরুগম্ভীর ভাবনা ভাবতে ভাবতে  হাটি, তাই উস্ঠা খাওয়া, ধাক্কা খাওয়া এইগুলা খুবই স্বাভাবিক ব্যাপার আমার জন্য। আমার অন্যমনস্ক চেহারা দেইখাই মনে হয় ছেলেটা আবার বলল, 